ЗОРНЫ ПАХОД – брэнд БДПУ з больш чым паўвекавой гісторыяй. Сёлета ў зімовую вандроўку па месцах баявой і працоўнай славы беларускага народа студэнты і выкладчыкі адправяцца ўжо ў 53-і раз. У складзе інтэрнацыянальных атрадаў – прадстаўнікі ўніверсітэтаў Азербайджана, Казахстана, Кітая, Расіі і Туркменістана. Амаль 250 чалавек пройдуць па 8 маршрутах, што пракладзены па Мінскай (Крупскі, Салігорскі, Стаўбцоўскі раёны), Гродзенскай (Ашмянскі) і Магілёўскай (Асіповіцкі, Барысаўскі) абласцях, а таксама наведаюць гарады Бабруйск і Жодзіна. У добры шлях!